CELEX: 32021D1878
Language: lv
Date: 2021-10-25 00:00:00
Title: Komisijas Īstenošanas lēmums (ES) 2021/1878 (2021. gada 25. oktobris) par .eu augstākā līmeņa domēna reģistra izraudzīšanos (Dokuments attiecas uz EEZ)

26.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 378/22
               
            
         KOMISIJAS ĪSTENOŠANAS LĒMUMS (ES) 2021/1878
         (2021. gada 25. oktobris)
         par .eu augstākā līmeņa domēna reģistra izraudzīšanos
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/517 (2019. gada 19. marts) par .eu augstākā līmeņa domēna nosaukuma plašāku ieviešanu un darbību un ar ko groza un atceļ Regulu (EK) Nr. 733/2002 un atceļ Komisijas Regulu (EK) Nr. 874/2004 (1), un jo īpaši tās 8. pantu,
         ņemot vērā Komisijas Deleģēto regulu (ES) 2020/1083 (2020. gada 14. maijs), kas papildina Eiropas Parlamenta un Padomes Regulu (ES) 2019/517, nosakot tiesīguma un atlases kritērijus un kārtību .eu augstākā līmeņa domēna nosaukuma reģistra izraudzīšanai (2), un jo īpaši tās 9. panta 3. punktu,
         tā kā:
         
                     (1)
                  
                  
                     Komisijai, pamatojoties uz atklātu, pārredzamu un nediskriminējošu atlases procedūru, jāizraugās reģistrs, kuram uztic organizēt, administrēt un pārvaldīt .eu augstākā līmeņa domēnu. Atlases procedūra Komisijai ir jāorganizē divos posmos, proti, Komisijai vispirms jānovērtē pretendentu tiesīgums un pēc tam jānosaka tiesīgo pretendentu rangs, pamatojoties uz atlases kritērijiem, kas noteikti Deleģētajā regulā (ES) 2020/1083.
                  
               
                     (2)
                  
                  
                     Pašreizējais Komisijas un reģistra līgums par .eu augstākā līmeņa domēna organizēšanu, administrēšanu un pārvaldību tika parakstīts 2014. gada 10. oktobrī uz piecu gadu termiņu un pēc tam 2019. gadā pagarināts vēl uz trim gadiem. Tā termiņš beigsies 2022. gada 12. oktobrī.
                  
               
                     (3)
                  
                  
                     Komisija 2021. gada 1. martāEiropas Savienības Oficiālajā Vēstnesī publicēja uzaicinājumu piedalīties .eu augstākā līmeņa domēna reģistra atlasē (2021-026011), aicinot pieteikties organizācijas, kuras vēlas, lai tām uztic .eu augstākā līmeņa domēna organizēšanu, pārvaldību un administrēšanu.
                  
               
                     (4)
                  
                  
                     Uzaicinājums tika slēgts 2021. gada 18. maijā, un tika saņemti pieci pieteikumi.
                  
               
                     (5)
                  
                  
                     Atlases procedūras pirmajā posmā Komisija vērtēja izslēgšanas kritēriju neesību un pretendentu atbilstību attiecināmības kritērijiem. Četri pieteikumi tika atzīti par atbilstīgiem. Tiesīgo pretendentu saraksts tika publicēts 2021. gada 9. jūlijā, un Komisija katru pretendentu informēja par procedūras pirmā posma rezultātiem.
                  
               
                     (6)
                  
                  
                     Procedūras otrā posma laikā Komisija vērtēja tiesīgos pretendentus un noteica to rangu, pamatojoties uz atlases kritērijiem. Komisija izskatīja pieteikumus un sagatavoja vērtējuma lapu, kurā bija iekļauti katra pieteikuma atsevišķie punkti. Pieteikumu kvalitāte tika novērtēta saskaņā ar uzaicinājuma 3.2. punktu, ņemot vērā piedāvātā pakalpojuma kvalitāti, reģistra uzdevumu veikšanai paredzēto cilvēkresursu un tehnisko resursu pietiekamību, kā arī norādītās finansiālās spējas un atbilstības statusu reģistra uzdevumu izpildei. Pieteikumus Komisijai palīdzēja analizēt arī ārēji, neatkarīgi eksperti.
                  
               
                     (7)
                  
                  
                     Komisija noteica pretendentu rangu. Par nākamo .eu augstākā līmeņa domēna reģistru būtu jāizraugās pirmais pretendents rangā, proti, Eiropas Interneta domēnu reģistrs (EURid), un tas būtu jāaicina sākt sarunas, lai parakstītu līgumu, kā paredzēts uzaicinājumā pieteikties atlasei. Šādam līgumam jābalstās uz Komisijas Īstenošanas regulā (ES) 2020/857 (3) noteiktajiem principiem.
                  
               
                     (8)
                  
                  
                     Saskaņā ar Deleģētās regulas (ES) 2020/1083 10. pantu, ja izraudzītā pretendenta un līgumslēdzējas iestādes sarunas par līgumu tiek izbeigtas bez līguma noslēgšanas, Komisija par reģistru izrauga rangā nākamo pretendentu,
                  
               IR PIEŅĒMUSI ŠO LĒMUMU.
         
            1. pants
            Eiropas Interneta domēnu reģistrs (EURid) ir .eu augstākā līmeņa domēna reģistrs, kuram saskaņā ar Regulas (ES) 2019/517 8. panta 3. punktu un ievērojot 2. panta noteikumus uztic .eu augstākā līmeņa domēna organizēšanu, pārvaldību un administrēšanu.
         
         
            2. pants
            Eiropas Interneta domēnu reģistrs (EURid) tiek aicināts saskaņā ar Regulas (ES) 2019/517 8. panta 4. punktu slēgt līgumu, kurā norādīti noteikumi, saskaņā ar kuriem Komisija uzrauga, kā reģistrs organizē, administrē un pārvalda .eu augstākā līmeņa domēnu.
            Ja sarunas par līgumu starp Eiropas Interneta domēnu reģistru (EURid) un Komisiju beidzas bez līguma noslēgšanas, saskaņā ar Deleģētās regulas (ES) 2020/1083 10. pantu par reģistru izrauga rangā nākamo pretendentu.
            Pakalpojumu koncesijas līgums sākotnēji tiek slēgts uz pieciem gadiem, un to var vienu reizi pagarināt uz papildu laikposmu, kas nepārsniedz piecus gadus.
         
         
            3. pants
            Komisijas Īstenošanas lēmumu 2014/207/ES (4) atceļ.
         
         
            4. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2021. gada 25. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 91, 29.3.2019., 25. lpp.
         
         
            (2)  OV L 239, 24.7.2020., 1. lpp.
         
         
            (3)  Komisijas Īstenošanas regula (ES) 2020/857 (2020. gada 17. jūnijs), ar ko saskaņā ar Eiropas Parlamenta un Padomes Regulu (ES) 2019/517 nosaka principus, kuri jāiekļauj līgumā starp Eiropas Komisiju un .eu augstākā līmeņa domēnu reģistru (OV L 195, 19.6.2020., 52. lpp.).
         
            (4)  Komisijas Īstenošanas lēmums 2014/207/ES (2014. gada 11. aprīlis) par pirmā līmeņa domēna .eu reģistra izraudzīšanu (OV L 109, 12.4.2014., 41. lpp.).